पटना : राज्य क 143 नगर निकाय क अतिरिक्त एहन कईटा क्षेत्र अछि, जेकर शहरीकरण काफी तेजी स भ रहल अछि। स्थानीय जनप्रतिनिधि आ विभिन्न संगठन क प्रतिनिधि एहन ग्रामीण क्षेत्र कए नगर निकाय क रूप मे विकसित करबाक अनुरोध केलथि अछि। नगर विकास आ आवास मंत्री प्रेम कुमार कहला अछि जे प्राप्त प्रस्ताव क संबंध मे संबंधित जिला क डीएम स निर्धारित प्रपत्र मे नियमानुकूल प्रतिवेदन प्राप्त करबाक कार्रवाई लेल विभाग कए निर्देश देल गेल अछि। डीएम क प्रतिवेदन क आधार पर इ तय कैल जाएत जे केतबा ग्रामीण क्षेत्र नगर निकाय क रूप मे बदलबाक अर्हता रखैत अछि बा नहि। एकर बाद प्रस्ताव पर फैसला लेल जाएत। 